EELNÕU
NARVA LINNAVALITSUS

PROTOKOLLILINE OTSUS

Narva





                                  _________ 2010. a.  nr. ______
Narva Linnavalitsus võtab vastu protokollilise otsuse:

1. Taotleda Narva Linnavolikogult määruse vastuvõtmist Täisealisele isikule hoolduse seadmise ja hooldaja määramise korra kehtestamisest vastavalt lisatud Narva Linnavolikogu määruse eelnõule. 
2. Volitada Narva Linnavalitsuse abilinnapea Aleksander Ljudvig´it kandma ette eelnimetatuid küsimusi Narva Linnavolikogu istungil.

NARVA LINNAVOLIKOGU

MÄÄRUS
Täisealisele isikule hoolduse seadmise ja hooldaja määramise kord

 

Määrus kehtestatakse Kohaliku omavalitsuse korralduse seaduse § 22 lõike 1 punkti 37 ja  Sotsiaalhoolekande seaduse § 282 lõike 5 alusel.

1. peatükk

ÜLDSÄTTED

 

§ 1. Reguleerimisala 
(1) Käesolev kord sätestab Narva linnas täisealisele isikule hoolduse seadmise ja hooldaja määramise korra. 

(2) Käesoleva korra rakendamise eesmärgiks on puuetega isikutele, kes vaimse või kehalise puude tõttu vajavad abi oma õiguste teostamiseks ja kohustuste täitmiseks, vajaliku abi tagamine.

 

§ 2. Mõisted
Käesolevas korras kasutatakse mõisteid järgmises tähenduses:

1) Hooldatav  -  kõrvalabi, juhendamist ja järelevalvet vajav vaimse või füüsilise puudega täisealine isik, kellele on Puuetega inimeste sotsiaaltoetuste seaduse kohaselt määratud keskmine, raske või sügav puue.

2) Hooldaja – kohaliku omavalitsuse poolt määratud teovõimeline isik, kes tagab hooldatavale kõrvalabi, juhendamise ja järelvalve. 

3) Hooldus – vajaliku kõrvalabi, juhendamise ja järelvalve tagamine isikule, kes ei tule iseseisvalt toime söömise, hügieenitoimingute, riietumise, liikumise või suhtlemisega või kes oma tegevuse või tegevusetusega võib tekitada kahju iseenda või teiste inimeste elule, tervisele või varale. 

4) Hooldusvajadus – hooldatava abi, toetuse ja järelvalve vajadus igapäevatoimingute sooritamisel. 

2. peatükk

HOOLDUSE SEADMISE TAOTLEMINE JA HOOLDAJA MÄÄRAMINE

 

§ 3. Hoolduse seadmine 
(1) Hooldus seatakse hooldatavale, kes vajab oma vaimse või kehalise puude tõttu kõrvalabi, juhendamist ja järelvalvet. 

(2) Hooldust ei seata hooldatavale juhul, kui abi vajava isiku toimetulekut on võimalik tagada Narva Linnavalitsuse poolt korraldatavate sotsiaalteenuste osutamise, sotsiaaltoetuste maksmise, vältimatu sotsiaalabi või muu abi osutamise teel. 
 (3) Hooldus seatakse hooldatavale, kelle elukohana on Rahvastikuregistrisse kantud Narva linn ja kelle tegelik elukoht on Narva linn.

§ 4. Hoolduse seadmise ja hooldaja määramise taotlemine
(1) Hooldajaks taotleja esitab Narva linna Sotsiaalabiametile (edaspidi Amet) taotluse, millele lisatakse:
1) Sotsiaalkindlustusameti otsusе koopia hooldatava isiku puude raskusastme määramise kohta;

2) Taotleja ja hooldatava isikut tõendavate dokumentide koopiad;

3) Hooldatava kirjalik nõusolek talle hooldaja määramise kohta;

4) Perearsti tõend hooldaja kandidaadi tervise seisundi kohta. 
(2) Ameti vastutav ametnik teeb hooldatavale kodukülastuse, mille käigus viiakse läbi hindamisintervjuu ja täidetakse hooldusvajaduse hindamise akt. Hindamise akti põhjal selgitatakse välja hooldatava hooldusvajadus ja taotleja võimalused puudega inimesele kõrvalabi, juhendamise või järelvalve tagamiseks. 
(3) Kui taotleja jätab koos taotlusega esitamata nõutud andmed või kui dokumendid või kui taotluses on muid puudusi, määrab Ameti vastutav ametnik taotlejale esimesel võimalusel tähtaja puuduste kõrvaldamiseks, mis ei või olla lühem kui viis tööpäeva.   

§ 5. Hoolduse seadmine ja hooldaja määramine
(1) Hooldus seatakse ja hooldaja määratakse, samuti Hoolduse seadmisest ja hooldaja määramisest keeldumise kohta Amet teeb otsuse 30 päeva jooksul, alates taotluse esitamisest. 

(2) Hooldajaks võib määrata teovõimelist isikut, kelle elukohana on Rahvastikuregistrisse kantud Narva linn ja kelle tegelik elukoht on Narva linn. 

(3) Hooldajaks ei määrata isikut, kellele on puuetega inimeste sotsiaaltoetuste seaduse kohaselt määratud keskmine, raske või sügav puue ehk kes ei ole suuteline tervisliku seisundi tõttu osutada hooldatavale tõttu kõrvalabi, juhendamist ja järelvalvet.

(4) Hooldus seatakse ja hooldaja määratakse kuni:

1) hooldatavale määratud puude raskusastme kehtivuse lõpptähtajani;

2) hooldatava hooldusvajaduse kordushindamise läbiviimise tähtajani;

3) tähtajalise elamisloa kehtivuse lõpptähtajani, kui hooldatav või hooldaja omab tähtajalist elamisluba. 

(5) Üks hooldaja võib hooldada kuni kahte hooldatavat. 

§ 6. Hooldaja kohustused

Hooldajaks määratud isik on kohustatud:

1) tagama piisava kõrvalabi ja juhendamise hooldatavale, kes ei tule iseseisvalt toime söömise, hügieenitoimingute, riietumise, liikumise ja suhtlemisega;

2) tagama hooldatava ohutuse, kui hooldatav oma tegevuse või tegevusetusega  võib tekitada kahju iseenda või teiste inimeste elule, tervisele või varale;

3) teavitama Ametile hooldusega seoses tekkinud probleemidest;

4) teavitama Ametile hooldusvajaduse lõppemisest või edasist hooldust võimatuks muutvatest asjaoludest kümne päeva jooksul asjaolude tekkimisest. 

3. peatükk

HOOLDUSE SEADMISE JA HOOLDAJA MÄÄRAMISE LÕPETAMINE

§ 7. Hoolduse seadmise ja hooldaja määramise lõpetamine 
(1) Hoolduse seadmine ja/või hooldajaks määramine lõpetatakse Ameti otsusega kui:

1) on ära langenud hoolduse seadmise ja hooldaja määramise tinginud asjaolud;

2) hooldatav soovib uue hooldaja määramist;

3) hooldatav on paigutatud hoolekandeasutusse ööpäevaringsele hooldusteenusele;

4) hooldatav ja/või hooldaja asub alaliselt elama asumisel teise omavalitsuse/riigi territooriumile;

5) isiku hooldusvajadus tagatakse muul viisil;

6) hooldaja ei täida või ei saa täita hooldaja kohustusi;

7) muul põhjusel, kui hooldatav või hooldaja ei vasta enam käesolevas korras sätestatud tingimustele.

(2) Käesoleva paragrahvi punktis 1 nimetatud asjaoludest mitteteatamisel on Ametil õigus hoolduse seadmine ja/või hooldaja määramine omaalgatusel lõpetada.

(3) Hoolduse seadmine ja/või hooldaja määramine lõpetatakse alates hooldataval hooldusvajaduse möödumisest või hooldusvajaduse äralangemisest. 

4. peatükk
RAKENDAMINE
§ 8. Perekonnaseaduse alusel määratud hoolduste kehtivus
Narva Linnavalitsuse korraldusega või Ameti otsusega perekonnaseaduse alusel seatud hooldused ja hooldaja määramised kehtivad kuni hooldatava puude raskusastme kehtivuse lõpptähtajani või kuni hooldusvajaduse korduvhindamise läbiviimise tulemusel uue otsuse tegemiseni. 

§ 9. Määruse jõustumine
Määrus jõustub seadusega sätestatud korras.
Mihhail Stalnuhhin

Esimees
